Lav et referat af nedenstående tekst:

Tekst:
Klokken halv seks tirsdag morgen rykkede de omkring 40 betjente ud fra politigården i Thisted, parat til at eskortere maskiner ind i plantagen, så fældningsarbejdet kunne begynde. Aktivisterne var forberedt. De havde spioner ude og var klar til politiet. Indtil videre er seks aktivister blevet anholdt og lagt i strips, fordi de prøvede at forhindre maskinerne i at fælde træer i klitplantagen. Resten af de omkring 40-50 aktivister er mere passive. De reagerer ved at komme med tilråb om demokrati og ytre deres harme over fældningen. Siden klokken syv har Naturstyrelsen fældet træer flankeret af politiet, der går runder med hunde i det nu afspærrede område, hvor fældningen er blevet indledt. Hundene skal opsnappe mulige aktivister, der gemmer sig oppe i træerne. Ifølge Naturstyrelsens plan skal 12 hektar skov være fældet inden 1. august. Det er første etape i planen for at lave et testcenter for kæmpevindmøller i Østerild Klitplantage.

Referat:
I halvanden uge har aktivister hindret fældningsarbejdet i Østerild Klitplantage, men tirsdag morgen blev fældningsmaskinerne eskorteret af omkring 40 betjente. Nu fældes der træer.